****

REPUBLIKA HRVATSKA

OPĆINSKO DRŽAVNO ODVJETNIŠTVO

 U NOVOM ZAGREBU

 Zagreb, Turinina 3

Broj: R-21/2024

OIB:22739488071

MATIČNI BROJ:04355784

RKP:48785

RAZDJEL:109

RAZINA:11

ŠIFRA DJELATNOSTI:8423

U Zagrebu, 07. studenog 2024.

**OBRAZLOŽENJE POSEBNOG DIJELA FINANCIJSKOG PLANA**

**Aktivnost: A642000**

**PLAĆE I DOPRINOSI**

Plaće i doprinosi za 2025.g. iznose 1.271.333 EUR. Za postupak izračuna plaće i doprinosa po kojoj je rađen inicijalni plan uzeta je baza broja zaposlenih na dan 30.06.2024. koja iznosi 45 zaposlenika (od toga 16 dužnosnika i 29 službenika i namještenika) te su izračunu dodana 2 nova zapošljavanja i to 1 savjetnik i 1 službenik (upisničar) koja su planirana do kraja 2024., tako da se baza temeljila na 47 zaposlenih. Izračun uključuje plaće za redovan rad, plaće za prekovremeni rad i doprinose za obvezno zdravstveno osiguranje. Kako je u odnosu na dostavljeni prijedlog plana rashoda s osnova plaća i doprinosa u iznosu od 1.524.333 EUR provedena korekcija do iznosa limita od 1.271.333 EUR, vidljivo je da limitirana sredstva neće biti dostatna za podmirenje troškova u cijeloj proračunskoj godini budući da je u 2023. godini došlo do povećanja plaća službenika i dužnosnika kao i naknada za dežurstva dužnosnika. Zbog povećanog obima posla (redovni rad i dežurstva) i popune upražnjenih radnih mjesta dodatno je u planu zapošljavanje: 4 zamjenika općinskog državnog odvjetnika, 2 savjetnika, 1 upisničara, 2 vježbenika upisničara i 2 vježbenika zapisničara. Uz smanjenje planiranih sredstava zbog utvrđenih limita za 2025. u iznosu od 253.000 EUR te sredstava potrebnih za planirana zapošljavanja u 2025. u iznosu od 302.219,52 EUR, procjena je da će u 2025. nedostajati 555.219 EUR za troškove bruto plaća.

Za 2026. sredstva za plaće i doprinose iznose 1.378.709 EUR (umanjenje u odnosu na prijedlog za 221.000 tisuću EURA, bez uključivanja troška novih zapošljavanja) a u 2027.g. iznose 1.450.267 EUR (umanjenje u odnosu na prijedlog za 230.000 tisuća EUR, bez uključivanja novih zapošljavanja).

**OSTALI RASHODI ZA ZAPOSLENE**

Obzirom na izmjene Zakona o plaći i materijalnim pravima pravosudnih dužnosnika koji je stupio na snagu 01.04.2024., kojim i dužnosnici ostvaruju pravo na isplatu regresa za korištenje godišnjeg odmora, godišnju nagradu za uskrsne i božićne blagdane te dar za dijete do navršenih 15 godina života, plan ovih troškova je rađen na osnovi 16 dužnosnika i 31 službenika i namještenika, te ukupno 13 djece po podacima za 2024. Dodatno je uključena procjena za jubilarne nagrade, otpremnine, te razne potpore i pomoći (smrtni slučaj, bolovanje duže od 90 dana, potpora za rođenje djeteta) tako da su planirani troškovi po godinama kako slijedi:

* za 2025. godinu iznos od 39.000 EUR
* za 2026. godinu iznos od 39.000 EUR
* za 2027. godinu iznos od 40.000 EUR

**NAKNADE ZA PRIJEVOZ**

Naknada za prijevoz za 2025. i 2026. u iznosu od 32.400 EUR, te za 2027. u iznosu od 35.000 EUR izračunata je temeljem prosječnog mjesečnog troška za prijevoz u 2024., koji ima uzlazni trend iz mjeseca u mjesec zbog povećanog broja dežurstava, te se kreće od 2.400 do 2.600 EUR mjesečno.

**MATERIJALNI RASHODI**

Budući na limitirani iznos materijalnih rashoda na godišnjoj razini u iznosu 173.437 EUR za 2025.g., skoro svi troškovi u 2025. su na razini iz 2024., mada su na tržištu značajno porasle cijene poštanskih usluga, sitnog inventara i autoguma, oglašavanja te tekućeg I investicijskog održavanja. Najznačajniji materijalni rashodi se odnose na intelektualne usluge (usluge tumača, vještaka, odvjetnika) koji u 2024. rastu duplo više od plana zbog realnih potreba uslijed porasta broja predmeta, osobito povećanog broja uhićenja i privođenja kao i broja predmeta iz čl. 326 KZ-a - kaznenih djela u kojima su počinitelji ili svjedoci strani državljani. Nedostatna će biti sredstva predviđena za korištenje privatnog vozila u službene svrhe (potrebno min 2.500 EUR), kao i sredstva za sitni inventar i autogume (nove gume za službeno vozilo; SSD diskovi i pržilice (potrebno min 2.500 EUR), sredstva za stručno usavršavanje zaposlenika kao i za zdravstvene usluge gdje nismo uključili u plan sistematske preglede za sve zaposlenike u ukupnom iznosu od min 7.520 EUR po broju trenutno zaposlenih 47, uz cijenu pregleda od 160 EUR).

Dakako, obzirom na limit cijelog proračuna, sredstva se ne mogu planirati u očekivanom iznosu. Tako da su i za 2026. i za 2027. planirana sredstva isključivo do ukupnog iznosa limita za 2026. u iznosu od 178.407 EUR a za 2027. u iznosu od 181.155 EUR.

**FINANCIJSKI RASHODI**

Financijski rashodi se odnose na kamate za primljene zajmove i usluge platnog prometa. Budući da se plaćanje materijalnih izdataka od lipnja 2023. izvršava preko IBAN-a odvjetništva, za sve 3 godine su planirana sredstva u iznosu od 676 EUR. Prelaskom na internet bankarstvo od siječnja 2025. ovaj trošak bi se trebao smanjiti.

**NABAVA OPREME**

Općinsko državno odvjetništvo u Novom Zagrebu je u rujnu 2021. sklopilo ugovor o financijskom leasingu sa Unicredit leasingom na razdoblje od pet godina i planirani godišnji izdaci prema otplatnom planu iznose 3.518 za 2025. i 2026. Godinu.

**Aktivnost: 759000**

**VLASTITI PRIHODI (Izvor 31)**

Rashod za uredski materijal koji će se financirati iz vlastitih prihoda od usluga fotokopiranja planiran je u iznosu od 500 EUR za 2025., 800 EUR za 2026. i 800 EUR za 2027.